CELEX: 32014R0698
Language: ro
Date: 2014-06-24 00:00:00
Title: Regulamentul de punere în aplicare (UE) nr. 698/2014 al Comisiei din 24 iunie 2014 de modificare a Regulamentului (CE) nr. 2076/2002 în ceea ce privește delta-endotoxina de Bacillus thuringiensis  Text cu relevanță pentru SEE

25.6.2014   
            
            
               RO
            
            
               Jurnalul Oficial al Uniunii Europene
            
            
               L 184/4
            
         REGULAMENTUL DE PUNERE ÎN APLICARE (UE) NR. 698/2014 AL COMISIEI
   din 24 iunie 2014
   de modificare a Regulamentului (CE) nr. 2076/2002 în ceea ce privește delta-endotoxina de Bacillus thuringiensis
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 78 alineatul (2),
   întrucât:
   
               (1)
            
            
               Regulamentul (CE) nr. 2076/2002 al Comisiei (2) menționează delta-endotoxina de Bacillus thuringiensis în anexa I de stabilire a substanțelor active care nu sunt incluse ca substanțe active în anexa I la Directiva 91/414/CEE a Consiliului (3). Această situație s-a datorat faptului că nu a fost notificat un angajament de a pregăti dosarul necesar pentru respectiva substanță activă.
            
         
               (2)
            
            
               Comisia a constatat că includerea substanței delta-endotoxină de Bacillus thuringiensis în anexa I la Regulamentul (CE) nr. 2076/2002 ar putea da naștere unor confuzii, având în vedere faptul că Regulamentul de punere în aplicare (UE) nr. 540/2011 al Comisiei (4) enumeră mai multe tulpini de Bacillus thuringiensis ca substanțe active aprobate.
            
         
               (3)
            
            
               Prin urmare, anexa I la Regulamentul (CE) nr. 2076/2002 ar trebui modificată în consecință.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Modificare adusă Regulamentului (CE) nr. 2076/2002
   În anexa I la Regulamentul (CE) nr. 2076/2002, partea „Delta-endotoxină de Bacillus thuringiensis” se elimină.
   Articolul 2
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 309, 24.11.2009, p. 1.
   
      (2)  Regulamentul (CE) nr. 2076/2002 al Comisiei din 20 noiembrie 2002 de prelungire a perioadei menționate la articolul 8 alineatul (2) din Directiva 91/414/CEE a Consiliului și privind neincluderea anumitor substanțe active în anexa I la respectiva directivă, precum și retragerea autorizațiilor pentru produsele fitosanitare care conțin aceste substanțe (JO L 319, 23.11.2002, p. 3).
   
      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
   
      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).